Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 183

2. fõ üzenet: „Az EU-tagság rólad szól” Mivel a fiatalok életük nagyobb részét uniós állampolgárokként fogják leélni, a lakossági célcsoportok közül számukra ezért különösen fontos a közvetlen érdek és a személyes érintettség tudatosítása. Ugyanakkor, számukra e mondanivaló könnyebben is kommunikálható, mivel körükben az átlagnál kisebb az elhárító reakció. Ezért is lehet hangsúlyozni a fiatalok számára más célcsoportoknál jobban az esélyek, lehetõségek mellett a felkészülési feladatokat. A személyes érintettség üzenete a fiatalok esetében — személyes tapasztalataikból, rugalmasságukból és mobilitásukból adódóan — kapcsolható össze leginkább az érzelmi kötõdéssel, az európai identitástudat kialakításával. Az EU, mint esély, mint lehetõség vonatkozásban — az érdek és érintettség hangsúlyozásával — a következõ üzenetek kommunikálhatóak: — A egységes piacból adódó lehetõségek: A fiatal korosztály számára feltétlenül szükséges, hogy az EU, illetve az egységes Európa ne elvont fogalomként, hanem konkrét, a mindennapi életben kézzelfogható tények, jelenségek szintjén jelenjen meg. E tekintetben az egységes piac fogalmának és következményeinek megértetését kell a középpontba helyezni, rámutatva, hogy az EU racionális okok miatt létezik. Az egységes piac keret, amely többletlehetõségeket biztosít. Az áruk, a szolgáltatások, a tõke és a személyek szabad áramlása az európai polgárok érdekeit szolgálja. — A négy szabadság fiatalok számára biztosított legjelentõsebb következményei: A csatlakozást követõen néhány év múlva tanulás és szabad iskolaválasztás az Unió egész területén, diplomák kölcsönös elismerése, azonos feltételekkel (felvétel, ösztöndíjak stb.) való részvétel az oktatásban, munkavállalás, letelepedés más tagországokban. Összességében egyenlõ esélyek és érvényesülési lehetõségek itthon is és külföldön is a többi uniós ország polgáraival azonos feltételek szerint. — Európai állampolgársággal járó jogok: Korlátozások nélküli utazási, tartózkodási, letelepedési lehetõség a tagállamokban. Beleszólás az európai ügyek alakításába, Európa és a világ sorsának alakulásába (európai választójog). — Jövõorientáltság: A fiatalok számára kiemelten fontos annak bemutatása, hogy az Európai Unió döntéseit általában a jövõ szempontjai szerint hozza. A jövõorientáltság motiválja az EU politikáinak nagy részét. Például a szolgáltatások szabad áramlása révén magasabb színvonalú, gyorsabb, olcsóbb szolgáltatásokat vehetünk igénybe, a transz-európai hálózatokkal gyorsabban és jobb körülmények között közlekedhetünk, a közös fellépéssel tisztább, egészségesebb környezetben élhetünk. Ennek az állampolgárok érdekeit szolgáló jövõorientáltságnak a megértése folytán jöhet létre az EU céljai és értékei iránti elkötelezõdés, amely a tagság sikerének egyik fontos összetevõje (különösen a fiataloknál), és amelynek elérése a jelenlegi tagállamok számára is komoly feladatot jelent. — Multikulturalizmus: A fiatalok számára az európai integráció egyik fontos tényezõje, hogy a korlátozások (utazási, letelepedési, munkavállalási) megszüntetésével kiszélesíti a lehetõségeket más országok, emberek, népek, kultúrák megismerésére. Emellett lehetõvé teszi a benne élõ nemzetek számára saját kultúráik, értékeik bemutatását, terjesztését, elismertetését. Az EU-n belül büszkén vállalhatjuk magyar identitásunkat, miközben a többi nemzettel közösen és egyenrangúan vagyunk európaiak. A felkészülés fontosságának hangsúlyozásában a következõ üzeneteket kell kiemelni: — Nyelvtanulás fontossága: Az EU-csatlakozásból adódó lehetõségeket (pl. szabad munkavállalás, külföldön tanulás) jelentõs részben azok tudják majd kihasználni, akik beszélnek idegen nyelveket. A nyelvtudás az EU munkaerõpiacán (nemcsak más tagországokban, de itthon is) a versenyképesség egyik meghatározó eleme. 2002/151/II. szám — Versenyképes képzettség fontossága: A nyelvtanulás mellett a versenyképes tudás is kiemelkedõ fontosságú. „Ha képzett vagy és beszélsz nyelveket, akkor az EU egységes piaca rengeteg új lehetõséget nyújt számodra.” — A nyitottság fontossága: Az EU nem elvont, távoli fogalom, hanem a mindennapokat meghatározó jelenségek kiváltója. Aki nyitott, megérti ezeket, és felkészülten várhatja az állandóan változó lehetõségeket.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes